Hartklop 2014 - Gee is beter
Gee is beter
Meer oor Gee is Beter
Hartklop @ Aardklop 2014
"It's never about the coffee, it' about the conversation."
Hier is 'n geleentheid om tasbaar en opreg, sonder enige voorwaardes te Gee vir mense. Ons gaan vanaf 6 - 11 Oktober die geleentheid benut om die liefde van Jesus te 'doen.' Daar is geen fondsinsameling, uitdeel van traktaatjies en uitgerekte opleiding nie. Kom Gee saam tydens Aardklop of maak die Gee moontlik deur skenkings.
Wanneer: 2015 datums moet nog bevestig word
Waar: Hv Borcherds en Thabo Mbeki straat, Potchefstroom
Wie: Enige iemand
Kostes: R300 p/p*
Aardklop is bekend vir verskeie byrae tot die kunste in Suid-Afrika. By hierdie geleentheid kom masses mense van verskeie agtergronde saam. Die stalletjies, optredes, vermaak en feeskos is van die grootste aantreklikhede.
Min mense besef dat daar ook baie mense is wat agter die skerms werk. Die skoonmakers en sekuriteitswagte speel ook 'n kritiese rol tydens die fees. As jy dit alles kombineer met 'n groot groep mense wat hulle aan drank, dwelms en seks vergryp is dit definitief 'n interessante plek.
Hoe kan ek deelneem of help?
Enigiemand kan inskryf om saam te kom gee. Enige persoon kan deel vorm van die logistieke span en enige persoon kan finansiële, vervoer of voorraad bydraes maak.
Waarheen stuur ek die skenkings?
Koffie (verkieslik Ricoffy), beskuit, koekies, suiker, glasies en enige iets wat met koffie drink te doen het, kan na die Kruispadkantoor by die GKSA Adminburo in Potchefstroom gestuur word. Merk asb. - Hartklop.
Daar is 'n veilige perseel naby die feesterrein waar ons slaap. Daar slaan ons tente op . Jy moet jou eie beddegoed bring (matras, slaapsak, kombers, kussing en 'n tent). Ander kampgoed is maar soos gewoonlik. Die weer kan van warm en stowwerig na koud en nat verander.
Ons eet graankos vir ontbyt – jy moet dus jou eie eetgerei bring.
Wat die res van die etes betref moet jy asb. 'n geldjie saambring. Ons werk daaraan om etes geborg te kry.
Wat van die geldsake?
Kostes word so laag moontlik gehou. Ons vra R300 p/p en hoop om 'n T-hemp geborg te kry – anders sal dit addisioneel wees.
Die inskrywingsgeld kan in die volgende rekening inbetaal word:
Naam en Van - Hartklop
(Stuur asb. jou bewys van betaling na hartklop@geeisbeter.co.za)
Donasies kan ook by bogenoemde rekening inbetaal word. Verwysing: Donasie Hartklop.
Raak vandag nog betrokke by die beweging - kom doen iets anders, en sien hoe Gee beter is as kry. Vir enige verdere navrae, stuur 'n e-pos aan: hartklop@geeisbeter.co.za